1. *számú melléklet a /2017. számú Képviselő-testületi határozathoz*

**HASZONKÖLCSÖN-SZERZŐDÉS**

amely létrejött egyrészről **Kiskőrös Város Önkormányzata***(Székhely: 6200 Kiskőrös, Petőfi Sándor tér 1., képviseli: Domonyi László Mihály polgármester)* mint az ingatlan tulajdonosa ***(a továbbiakban: Kölcsönadó)***, másrészről **Kiskőrösi Petőfi Birkózó Klub Egyesület** *(Székhely: 6200 Kiskőrös, Thököly u. 15. képviseli: Cseh-Szakál Olivér elnök),* mint kölcsönvevő ***(a továbbiakban: Kölcsönvevő) (felek együttesen a továbbiakban: Szerződő Felek)*** között az alulírott napon és helyen, az alábbi feltételek mellett:

***Előzmények***

Magyarország helyi önkormányzatairól szóló 2011. évi CLXXXIX. törvény 13. § (1) bekezdés 15. pontja helyi közügyek, helyben biztosítható közfeladatok körében ellátandó, helyi önkormányzati feladatok körébe sorolja a sport, ifjúsági ügyeket.

A Kiskőrösi Petőfi Birkózó Klub Egyesület már évek óta használja az ingatlant. A Képviselő-testület a 17/2015. számú döntésével biztosította a Kiskőrösi Petőfi Birkózó Klub Egyesület részére a jelen haszonkölcsön-szerződésben nevesített ingatlan használatát, sport céljára, 5 éves időtartamra. Felek között az ingatlan használatára vonatkozóan szerződéses jogviszony nem jött létre.

Kiskőrös Város Képviselő-testülete a /2017. számú határozatával a Kiskőrös Város Önkormányzata kizárólagos tulajdonát képező Kiskőrös belterület 3740. hrsz alatti kivett általános iskola rendeltetésű, természetben 6200 Kiskőrös, Deák F. u. 21. szám alatti összesen 1309 m2 alapterületű ingatlanban ingyenes használatot biztosít a Kiskőrösi Petőfi Birkózó Klub Egyesület részére, melyre a Felek az alábbi haszonkölcsön szerződést kötik:

***Jogok, kötelezettségek***

1. Kiskőrös Város Önkormányzata (a továbbiakban: Önkormányzat) – a Polgári Törvénykönyvről szóló 2013. évi V. törvény 6:357. § alapján, – a Kiskőrösi Petőfi Birkózó Klub Egyesület részére haszonkölcsönbe adja az Önkormányzat törzsvagyonát képező és kizárólagos tulajdonában lévő Kiskőrös belterület 3740. hrsz alatti kivett általános iskola rendeltetésű, természetben 6200 Kiskőrös, Deák F. u. 21. szám alatti összesen 1309 m2 alapterületű ingatlant.
2. Kölcsönvevő az 1. pont szerint kölcsönvett helyiséget kizárólag közérdekű – sport, ifjúsági ügyek - tevékenységével összefüggő célokra használhatja.
3. Kölcsönvevő az 1. pontban biztosított jogát az épület, valamint a hozzá tartozó helyiségek rendeltetésszerű használatának, valamint a szerződésnek megfelelően, továbbá a rendes gazdálkodás szabályai szerint köteles gyakorolni.
4. Szerződő Felek megállapodnak, hogy a Kölcsönadó a fentiekben nevesített helyiséget 2017. június 15. napjától 2032. június 14. napjáig ingyenesen Kölcsönvevő használatába adja.
5. Kölcsönvevő az ingatlant jelen haszonkölcsön-szerződés mellékletét képező házirendben foglalt időszakokban veszi igénybe. Az eltérő használatot köteles Kölcsönadónak bejelenteni.
6. Szerződő Felek megállapodnak abban, hogy a kölcsönvett ingatlan használatával felmerült költségek viselését a Kölcsönvevőtől a Kölcsönadó átvállalja. Ennek megfelelően a Kölcsönadó kötelezettséget vállal arra, hogy fizeti a helyiség közüzemi díjait, valamint az ingyenes használat időtartama alatt felmerülő egyéb terheket.
7. Jelen szerződés a határozott idő elteltével minden további jognyilatkozat vagy jogcselekmény nélkül hatályát veszti. Ilyen esetben a szerződés nem alakul át határozatlan idejű jogviszonnyá.
8. A rendeltetésszerű használatot, a megállapodásban foglalt kötelezettségek teljesítését, a közérdekű célok megvalósítását, valamint a helyiség kihasználtságát a Kölcsönadó a lakások és helyiségek bérletére, valamint az elidegenítésükre vonatkozó egyes szabályokról szóló 1993. évi LXXVIII. törvényben foglalt feltételekkel, előzetes bejelentést követően jogosult ellenőrizni.
9. Kölcsönvevő az ingatlant – ha jelenlegi közérdekű feladatellátása megszűnik, vagy az a feladatai ellátásához szükségtelenné válik – rendeltetésszerű használatra alkalmas állapotban köteles a Kölcsönadónak visszaadni. Kölcsönvevő kötelezettséget vállal arra, hogy a Kölcsönadót erről haladéktalanul, írásban értesíti.
10. Kölcsönvevő köteles gondoskodni az ingyenes használatba adott helyiség takarításáról, tisztán tartásáról és a keletkezett nem háztartási szemét elszállításáról.
11. Kölcsönvevő az ingyenes használati jogának gyakorlását harmadik személy részére nem adhatja át.
12. Kölcsönvevő a kizárólagos használatában lévő helyiség karbantartásáról, belső felújításáról, elektromos és egyéb berendezésének, felszerelésének javításáról, felújításáról és cseréjéről a saját költségére köteles gondoskodni. Kölcsönvevő az ingyenesen használt helyiség vonatkozásában átalakítási és a helyiség eredeti rendeltetését megváltoztató építési munkákat csak a tulajdonos előzetes írásbeli hozzájárulásával végezhet. Ez az engedély azonban nem pótolja az ezzel összefüggő egyéb szakhatósági engedélyeket.
13. Szerződődő Felek rögzítik, hogy amennyiben Kölcsönadó az ingatlanon beruházási, felújítási munkákat eszközöl, úgy Kölcsönvevő előzetes írásbeli értesítését követően azt tűrni köteles, ezen időtartamra Kölcsönadó csereingatlant nem ajánl fel.
14. Szerződő Felek megállapítják, hogy az ingyenesen használatba adott ingatlan a megállapodás megkötésekor a biztonságtechnikai és tűzvédelmi előírásnak megfelel. Jelen megállapodás időtartama alatt a hatósági előírások betartása, esedékes érintésvédelmi vizsgálatok elvégzése Kölcsönvevő feladata és saját költségére történik.
15. Kölcsönadó a szerződést írásban felmondhatja, ha Kölcsönvevő a szerződésben vállalt vagy jogszabályban előírt egyéb lényeges kötelezettségét nem teljesíti.
16. Szerződő felek rögzítik, hogy az épületek energetikai jellemzőinek tanúsításáról szóló 176/2008. (VI. 30.) Korm. rendelet értelmében a Kiskőrös belterület 3740. hrsz-ú ingatlan energetikai jellemzőiről . napján elkészült HET- számú, az ingatlan energetikai besorolása „ ” kategóriába eső tanúsítvány másolata, jelen haszonkölcsön szerződés mellékletét képezi.
17. Jelen szerződésben nem szabályozott kérdésekben Szerződő Felek a Polgári Törvénykönyvről szóló 2013. évi V. törvény és a nemzeti vagyonról szóló 2011. évi CXCVI. törvény rendelkezéseit tekintik irányadónak.

Jelen haszonkölcsön-szerződést a Szerződő Felek elolvasás után, mint akaratukkal mindenben megegyezőt, 4 példányban helybenhagyólag írták alá.

Kiskőrös, 2017. június

Kiskőrös Város Önkormányzata, Kiskőrösi Petőfi Birkózó Klub Egyesület,

mint kölcsönadó képviseletében: mint kölcsönvevő képviseletében:

Domonyi László Cseh-Szakál Olivér

polgármester elnök

Ellenjegyzem:

dr. Turán Csaba

jegyző

Melléklet: Házirend

**Haszonkölcsön-szerződés melléklete**

A Kiskőrös, Deák F u. 21. szám alatti küzdősportok házának házirendje

A házirend célja, hogy meghatározza a 6200 Kiskőrös, Deák F u. 21. szám alatti küzdősportok házában tartózkodó személyek (sportolók, egyéb használók, szülők) egymás közötti magatartását, az ingatlant igénybevevő sportszervezetek egymás közötti viszonyát, időbeosztását.

Az ingatlan Kiskőrös Város Önkormányzata (6200 Kiskőrös, Petőfi S. tér 1.) tulajdonában áll.

Az ingatlant a Kiskőrösi Petőfi Birkózó Klub Egyesület, a Kiskőrösi Judo Egyesület, valamint a Rendészeti Kiképzők Szövetsége használja felnőtt, illetve gyermek edzések tartására.

Általános szabályok

1. Az ingatlan kulcsai a sportszervezetek képviselői részére került átadásra.
2. A küzdősportok házának nyitvatartási rendje hétköznapokon 15,00 – 21,00 óra között, hétvégén 09,00 – 18,00 óra között.
3. Az ingatlan nyitvatartási időn kívüli használatba vételére a sportszervezetek képviselői között történt megállapodás szerint, a tulajdonosnak történő előzetes bejelentést követően kerülhet sor.
4. A Kiskőrösi Birkózó Klub Egyesület edzéseinek heti beosztása:

* hétfő: 16,00 – 17,30
* csütörtök: 16,00 – 17,30

1. A Judo Egyesület edzéseinek heti beosztása:

* hétfő: 17,30 – 19,00
* kedd: 17,30 – 19,00
* csütörtök: 17,30 – 19,00

1. A Rendészeti Kiképzők Szövetsége edzéseinek heti beosztása:

* hétfő: 17,30 – 19,00
* kedd: 17,30 – 20,00
* csütörtök: 17,30 – 20,00

1. Az edzésen kívüli ingatlanhasználat iránti kérelmet Kiskőrös Város Önkormányzatához (6200 Kiskőrös, Petőfi S. tér 1.) kell benyújtani. Az edzésen kívüli ingatlanhasználatról külön megállapodást kell kötni a tulajdonossal.
2. Az ingatlanban folyó sporttevékenység szakmai felügyeletéért felelős: Kőrösszolg Kft. Harangozó Péter sport és rendezvényszervező részlegvezető (elérhetősége: koros.sport@koroskabel.hu, 30/ 943-6071).
3. Az ingatlan rendeltetésének megfelelően használható, azt a sportszervezetek leigazolt, bejegyzett sportolói használhatják.
4. Az ingatlan területén tilos a dohányzás, alkoholfogyasztás, egyéb jogszabályba ütköző, zajjal, szaggal, környezeti ártalommal járó zavaró tevékenység folytatása.
5. A fenti szervezeteken túl más csoportok edzéseket tartani a szervezetek vezetőinek, valamint a tulajdonos engedélyével jogosultak.
6. Gyermekek (6-14 év) kizárólag szülői engedéllyel tartózkodhatnak az ingatlanban.
7. Szabálytalanság esetén a szabálytalankodót figyelmeztetni kell. Amennyiben szabálytalan viselkedését nem hagyja abba, a rendőrség segítségét kell kérni. A szabálytalankodó, esetlegesen kiutasított személy a tulajdonos vagy használó szervezetek felé semminemű követeléssel nem élhet.
8. Az ingatlan területén bekövetkező bármilyen eseményt az elsődlegesen észlelő köteles késedelem nélkül jelezni az ingatlant azon időben használó szervezet vezetőjének, valamint a tulajdonost képviselő Lakatos Péternek a 70/379-0212 telefonszámon. Rendkívüli eseménytől függően telefonon értesítendő

* mentők: 104
* tűzoltók: 105
* rendőrség: 107
* általános segélyhívó: 112

1. Tűz esetén az épületet mindenkinek el kell hagynia.

Alapvető használati, magatartási, felelősségi szabályok

1. A sportszervezetek az edzéseiket a számukra kijelölt edzőtermekben folytathatják.
2. Minden sportolóra, az ingatlanban tartózkodóra kötelező érvényű a rend és a tisztaság betartása, egymás tiszteletben tartása, a kulturált viselkedés.
3. Mindenki köteles a termek felszereléseit rendeltetésszerűen használni. A nem rendeltetésszerű használat okozta károkért, sérülésért a tulajdonos és a sportszervezetek vezetői nem vállalnak felelősséget.
4. Az ingatlanba behozott értékekért felelősséget sem a tulajdonos, sem a szervezetek vezetői nem vállalnak.
5. A küzdőterekre ételt és italt tilos bevinni.
6. A küzdőtermekbe utcai cipővel tilos a bejárás.
7. A sérülések megelőzése érdekében az edzések megkezdése előtt a megfelelő bemelegítés ajánlott.
8. A küzdőtereken sportoló kizárólag edző felügyelete mellett tartózkodhat.
9. Az edzéseken résztvevők kötelesek az edzők útmutatásait, kéréseit figyelembe venni, azt követni. Az edző jogosult az útmutatást, kérést figyelembe nem vevőt megkérni, hogy hagyja el az edzőtér területét.
10. Az edző köteles a sportoló figyelmét felhívni a megfelelő sportöltözet viselésére, a helyes eszközhasználatra.
11. A sporteszközökben okozott nem rendeltetésszerű használatból eredő kárt, annak okozója köteles megtéríteni.
12. Az ingatlanban fertőző betegségben szenvedő személy nem tartózkodhat.
13. Az edzésekről történő távolmaradást a sportoló köteles jelezni az edzőjének, annak telefonos vagy e-mail-en történő bejelentésével.
14. A sportolók kötelesek évente sportorvosi vizsgálaton részt venni. Az orvosi vizsgálatról kiállított dokumentumot a szervezet vezetője tartja nyilván.

A házirend mellékletét képezi az ingatlant használó sportszervezetek tulajdonában álló sporteszközökről készített leltár.